Diari Oficial de la Generalitat Valenciana


Sumari del DOGV 912, del 29-09-1988 (1988/812040)

ORDRE de 8 de setembre de 1988, del Conseller d'Administració Pública, per la qual es constitueix la Comissió Gestora de l'Entitat Local d'àmbit territorial inferior al municipi de Benicull de Xúquer.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/08/(1)/dof/vci/html**

### Dades del document

Número de DOGV
:   912

Data del DOGV
:   29-09-1988

Secció del DOGV
:   DISPOSICIONS GENERALS

Número del document
:   1988/812040


Data del document
:   08-09-1988

Organisme emissor
:   Conselleria d'Administració Pública

Tipus de document
:   Ordre

Ordre de 8 de setembre de 1988, del Conseller d'Administració Pública, per la qual es constitueix la Comissió Gestora de l'Entitat Local d'àmbit territorial inferior al municipi de Benicull de Xúquer.  
El Consell de la Generalitat Valenciana mitjançant el Decret 183/1987, de 23 de novembre, aprovà la constitució de l'Entitat Local d'àmbit territorial inferior al municipi, de Benicull de Xúquer, província de València, i per Decret 102/88, de 18 de juliol, es regulà la constitució de Comissions Gestores en les Entitats Locals d'àmbit territorial inferior al municipi, essent d'aplicació els preceptes d'aquest últim a l'esmentada Entitat Local per ser de nova creació.  
La qüestió del nombre de membres de la Comissió Gestora de l'Entitat Local de Benicull de Xúquer, ha de resoldre's en el sentit que en siguen tres, i encara que per la població resident li'n correspondrien cinc, a l'excedir dit nombre del terç del de regidors que integren l'Ajuntament de Polinyà de Xúquer, dita xifra ha de reduir-se a tres, d'acord amb el que disposa l'article primer, 1, del Decret 102/88, abans esmentat.  
En segon lloc, per a determinar el nombre de membres de la Comissió Gestora que correspon a cada partit, federació, coalició o agrupació d'electors, aplicant el procediment establit en l'article 163 de la Llei Orgànica 5/1985, de 19 de juny, del Règim Electoral General, s'ha de partir del resultat de les últimes eleccions municipals de Polinyà de Xúquer, en la secció 2, mesa única, corresponent a Benicull, que segons la publicació oficial efectuada en el B.O. de la Província de València, número 146, de 22 de juny de 1987, fou el següent: IU- UPV, 22 vots; PSOE, 220 vots; UV, 318 votos. Per tant, dels tres llocs, dos corresponen al partit Unió Valenciana, i un al Partit Socialista Obrer Espanyol, els representants dels qual han formulat les propostes escaients.  
En atenció d'aquest motius, donat que la junta Electoral de zona d'Alzira, conclogué el mandat i es disolgué d'acord amb allò que disposa l?article 15.2 de la Llei Orgànica del Règim Electoral General, en l'exercici de les facultats que em són atribuïdes per l'article primer, 2, del Decret 102/1988, de 18 de juliol, del Consell de la Generalitat Valenciana,  
ORDENE:  
Article primer  
L?Entitat Local d'àmbit inferior al municipal de Benicull de Xúquer, es regirà per una Comissió Gestora integrada per tres membres, la qual exercirà les seues funcions fins la celebració de les pròximes eleccions locals.  
Es designen vocals de la Comissió Gestora En Jaime Montaner Gadea i En Fernando Geribes Sales pel Partit d'Unió Valenciana, i En Rogelio Cortez Caballero pel Partit Socialista Obrer Espanyol, tots ells electors de l'esmentada Entitat Local.  
Article segon  
Els vocals designats, assistís pel Sr. Secretari de l'Ajuntament de Polinyà de Xúquer, qui actuarà com a fedatari públic, es reuniran el dia 7 de octubre pròxim, a les onze hores, en el saló de sessions de l'edifici situat a Benicull de Xúquer, carrer Victoria Eugenia, número 85, a l'objecte de celebrar la sessió constitutiva de la Comissió Gestora i elegir-ne President, conformement amb el procediment establit en l?article 1. 3r del Decret 102/1988, del Consell de la Generalitat Valenciana, abans esmentat. En la mateixa sessió es determinarà la seu de la Comissió Gestora.  
València, 8 de setembre de 1988.  
El Conseller d'administració Pública,   
JOAQUIN AZAGRA ROS


Còpia Permalink ELI